Izvadak iz Programa javnih potreba o kriterijima i olakšicama

**Za program produženog boravka vrijede sljedeće olakšice:**

|  |
| --- |
| **OLAKŠICE U PLAĆANJU IMAJU RODITELJI UČENIKA S PREBIVALIŠTEM NA PODRUČJU GRADA ZAGREBA ZA:** |
| - dijete osobe s invaliditetom (100 % i 90 %) - oslobađa se obveze sudjelovanja u cijeni programa |
| - dijete osobe s invaliditetom (od 80 % do 60 %) - plaća 50 % od iznosa sudjelovanja u cijeni programa |
| - dijete osobe s invaliditetom (50 % i manje) - plaća 75 % od iznosa sudjelovanja u cijeni programa |
| - treće i svako daljnje dijete iste obitelji u programu produženog boravka - oslobađa se obveze sudjelovanja u cijeni programa |
| - drugo dijete iste obitelji u programu produženog boravka - plaća 75 % od iznosa sudjelovanja u cijeni programa |
| - dijete samohranog roditelja - plaća 75 % od iznosa sudjelovanja u cijeni programa |
| - dijete ili njegova obitelj koja se koristi pravom na zajamčenu minimalnu naknadu u sustavu socijalne skrbi - oslobađa se obveze sudjelovanja u cijeni programa |
| Gradski ured za obrazovanje, sport i mlade utvrđuje pravo na oslobađanje, odnosno smanjivanje obveze sudjelovanja roditelja u cijeni programa za posebne slučajeve izvan utvrđenog sustava olakšica, a na osnovi obrazloženog zahtjeva škole u suradnji s centrima za socijalnu skrb, zdravstvenim i drugim nadležnim ustanovama. |

  Osnovne škole će utvrditi pravo na olakšice u plaćanju na temelju sljedećih dokaza:

|  |
| --- |
| 1. dokaz o prebivalištu djeteta: uvjerenje MUP-a o prebivalištu djeteta ili pisana privola roditelja da gradska školska ustanova može sama - preko nadležnog gradskog ureda provjeriti podatak o prebivalištu djeteta u evidenciji prebivališta i boravišta građana; |
| 2. dokazi o samohranosti roditelja: rodni list djeteta, smrtni list za preminulog roditelja/skrbnika ili potvrda o nestanku drugog roditelja/skrbnika ili rješenje Centra za socijalnu skrb o privremenom uzdržavanju djeteta; |
| 3. dokaz o statusu osobe s invaliditetom i postotku invalidnosti: rješenje o statusu invalida Domovinskog rata s podatkom o postotku invalidnosti, odnosno rješenje o statusu osobe s invaliditetom i postotku invalidnosti; |
| 4. dokazi o pravu na zajamčenu minimalnu naknadu: rješenje centra za socijalnu skrb o pravu na zajamčenu minimalnu naknadu |

**Za školsku prehranu u programu produženog boravka vrijede sljedeće olakšice:**

Ostvarivanje prava na besplatnu školsku prehranu učenik/ca ostvaruje dostavom dokumentacije kojom dokazuje to pravo

|  |
| --- |
| **A - PRAVO NA BESPLATNI MLIJEČNI OBROK, RUČAK I UŽINU OSTVARUJU:** |
| - učenici korisnici zajamčene minimalne naknade ili obitelji učenika koje ostvaruju navedeno pravo; |
| - učenici čiji su roditelji nezaposleni i redovno su prijavljeni Zavodu za zapošljavanje ili posljednja dva mjeseca nisu primili plaću (odnosi se na oba roditelja, odnosno samohranog roditelja); |
| - djeca invalidi III. i IV. kategorije; |
| - djeca invalida Domovinskog rata; |
| - djeca osoba s invaliditetom (100 % i 90 %). |

Dostavom rješenja, uvjerenja ili potvrde HZMO-a o pravu na dječji doplatak smanjivanje obveze sudjelovanja roditelja u cijeni obroka provodi se sukladno Programu javnih potreba.

**Molimo roditelje da školi (u tajništvo ili računovodstvo) dostave potrebnu dokumentaciju za korištenje olakšica najkasnije do 29. kolovoza 2024. kako bi pravovremeno pripremili ugovore.**